open-index/open-wikipedia-markdown huggingface dataset:
3352 McAuliffe

**3352 McAuliffe (1981 CW)** on keskikokoinen Maan lähelle tuleva asteroidi, joka luokitellaan Amor-asteroideihin. Asteroidi on lähimmillään Maasta  astronomisen yksikön päässä. Asteroidi kiertää Auringon ympäri  (noin ), jolloin se on lähimmillään Auringosta  astronomisen yksikön päässä ja etäisimmillään  astronomisen yksikön päässä. Kirkkauden ja valon heijastumisen perusteella asteroidi on läpimitaltaan todennäköisesti  &ndash; . Pyörähdysaika akselin ympäri on .

Asteroidi on nimetty S. Christa C. McAuliffen (1948-1986) muistoksi.

## Lähteet
Prée-d’Anjou

**Prée-d’Anjou** on kunta läntisessä Ranskassa Mayennen departementissa Pays de la Loiren alueella. Se sijaitsee noin yhdeksän kilometriä Château-Gontier’n kaupungista länteen.

Prée-d’Anjoun kunta muodostettiin 1. tammikuuta 2018, jolloin kaksi kuntaa, Ampoigné ja Laigné, yhdistyivät.

Ampoignén kylässä oleva linna Château de la Cour, joka tunnetaan myös nimellä Château d’Ampoigné, on rakennettu 1200-luvun linnoituksen päälle. Nykyinen linna rakennettiin 1600-luvun alkupuoliskolla, ja sitä laajennettiin 1700-luvulla. Linnassa on monumentaalinen portaikko ja paviljonki. Linna on luetteloitu historialliseksi muistomerkiksi.

## Lähteet

## Aiheesta muualla
Valsgård

**Valsgård** on taajama Mariagerfjordin kunnassa Tanskassa. Taajamassa oli 1&nbsp;124 asukasta vuoden 2025 alussa.

## Väestökehitys

## Lähteet

## Aiheesta muualla
Antti Puskala

**Antti Puskala** (s. 1945) on suomalainen valokuvaaja. Hän on toiminut Formula 1 -kilpailuissa valokuvaajana vuodesta 1972 lähtien, jolloin hänen ensimmäinen kilpailunsa paikan päällä oli Espanjan Grand Prix. Ennen F1-valokuvaajan uran alkua hän toimi teollisuuskuvaajana, josta hän siirtyi aikakauslehtien pariin.

Urheilutoimittaja Jukka Mildh on luonnehtinut Puskalaa legendaariseksi valokuvaajaksi. Puskala on ollut yksi sadasta ja ainoa suomalainen formula 1 -kisoja kiertävästä virallisesta kuvaajasta, joilla on kisoihin pysyvä passi, jonka ehtona on vähintään 240 julkaistua kuvaa vuodessa. Hänen kuviaan on ollut vuonna 2009 esillä Kotkan valokuvakeskuksessa näyttelyssä ”Rosbergista Räikköseen”.

## Kirjat
* *Formula Keke*, kuvat ja haastattelut Antti Puskala. Opte 1986
* *Formula 1 : grand prix 1982*, teksti: Lasse Erola ; kuvat: Antti Puskala. Helsinki : Tammi, 1982 
* *Formula 1 : grand prix 1983*, teksti: Lasse Erola ; kuvat: Antti Puskala. Helsinki : Tammi, 1983 

## Lähteet
Suomi–Ruotsi-maaottelu 1979

**Suomi–Ruotsi-maaottelu 1979** järjestettiin Tukholman olympiastadionilla 1.–2. syyskuuta 1979. Kyseessä oli 39. yleisurheilun Suomi–Ruotsi-maaottelu.  

## Tulokset
 

### Miehet

### Naiset

#### Lisätietoa
* taulukon yksiköt: s (alle 800 m juoksut), min s (muut juoksut), cm (korkeus, seiväs, pituus), m (muut kenttälajit)
* miesten lajeissa pisteet: 7,5,4,3,2,1; viestissä pisteet 5,2; naisten lajeissa pisteet: 5,3,2,1; viesteissä pisteet 5,2
* maansa ennätyksiä tekivät Ruotsin Lena Kullberg pituushypyssä ja Suomen Hannele Parkkonen 400 m aidoissa
* Christer Gullstrand saavutti kolme henkilökohtaista voittoa (400 m, 110 m aidat ja 400 m aidat sekä viesti)
* seiväshypyssä Antti Kalliomäki otti kahdeksannen ja kiekonheittäjä Sinikka Salminen seitsemännen peräkkäisen maaotteluvoittonsa
* kuulantyöntäjä Matti Yrjölälle 19. Suomi-Ruotsi -maaottelu, ensimmäinen vuonna 1958

## Lähteet
* 

### Viitteet
Jukka Kyösti

**Jukka Kyösti** (s. 1967) on suomalainen tietokirjailija.

Kyösti työskenteli Räjähdekeskuksessa ja oli seitsemän vuotta varajohtajan tehtävissä, kunnes jäi eläkkeelle vuonna 2023. Hän on sotilasarvoltaan ylivääpeli. Minerva Kustannuksella Kyösti julkaisi sotahistorian tietokirjat *Suomalaisena SS-miehenä itärintamalla* (Synnöve Fromin kanssa, 2016), *Tykistökomentaja eversti Bror Kraemer* (2019) ja *Jääkärikenraali Antero Svensson* (2021). Häneltä ilmestyi vuonna 2025 Deadlinen kustantama *Kyllikki Saari – Paljastuksia suohaudasta*. Kyösti on tehnyt Kyllikki Saaren suohaudan lähistöllä etsintöjä ja esinelöytöjä metallinpaljastimen avulla. Hän pitää henkirikoksen tekijänä ojankaivaja Vihtori Lehmusviitaa, jota hänen mukaansa avusti ruumiin kätkennässä ojankaivaja Arvo Hakala. Motiivi oli hänen mukaansa raiskauksen yritys. Kyösti uskoo murhan lopullisen selvittämisen olevan mahdollista DNA-tutkimuksella.

Kyösti on naimisissa ja hänellä on kolme lasta.

## Lähteet
(6178) 1986 DA

**(6178) 1986 DA** on keskikokoinen Maan lähelle tuleva asteroidi, joka luokitellaan Amor-asteroideihin. Asteroidi on lähimmillään Maasta  astronomisen yksikön päässä. Asteroidi kiertää Auringon ympäri  (noin ), jolloin se on lähimmillään Auringosta  astronomisen yksikön päässä ja etäisimmillään  astronomisen yksikön päässä. Asteroidi on läpimitaltaan noin . Pyörähdysaika akselin ympäri on .

Mittausten mukaan asteroidin heijastavuus on suurempi kuin muissa tutkalla havaituissa asteroideissa. Tulosten perusteella se on metallipitoinen sisältäen nikkeliä ja rautaa, ja on peräisin suuremmasta asteroidista.

## Lähteet
6143 Pythagoras

**6143 Pythagoras (1993 JV)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

Asteroidi on nimetty kreikkalaisen filosofin ja matemaatikon Pythagoras Samoslaisen (580-500 eaa.) mukaan.

## Lähteet
Mathieu Perrin

**Mathieu Perrin** (s. 1998 Saint-Etienne, Ranska) on ranskalainen suunnistaja. MM-kilpailuissa Perrinin paras saavutus on keskimatkan 25. sija Flims Flaaxin MM-kilpailuissa 2023. EM-kilpailuissa hän on parhaimmillaan sijoittunut keskimatkalla kahdeksanneksi Rakveren EM-kilpailuissa 2022. Yksittäisessä suunnistuksen maailmancupin osakilpailussa hän on parhaimmillaan sijoittunut kahdesti kahdeksanneksi. Nuorten MM-kilpailuissa hän saavutti hopeaa pitkällä matkalla vuonna 2018. Seuratasolla Perrin edustaa Helsingin Suunnistajia.

## Lähteet
6144 Kondojiro

**6144 Kondojiro (1994 EQ3)** on suuri asteroidi, jonka kiertorata ei vastaa mitään kiertorataluokkaa. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

Kohde on luokiteltu spektriltään D-tyypiseksi, ja sen arvioidaan olevan entinen komeetta.

Jiro Kondo (s. 1951) on egyptologisti, joka tutkii myös egyptiläisen tähtitieteen historiaa.

## Lähteet
Shaka Loveless

**Shaka Loveless Grøn** (s. 5. maaliskuuta 1984 Aarhus) on tanskalainen rap-artisti. Hän on toiminut The Gypsies ja Are We Brothers? -yhtyeiden laulajana. Sooloartistina hän löi läpi vuoden 2012 hiteillään ”Tomgang” ja ”Ikke mere tid”.

Myös Lovelessin isä, yhdysvaltalaissyntyinen James Loveless, on muusikko.
## Lähteet

## Aiheesta muualla
Jeane Dixon

**Jeane Dixon** (alun perin **Lydia Emma Pinckert**; 5. tammikuuta 1904 Medford, Wisconsin – 25. tammikuuta 1997 Washington DC) oli yhdysvaltalainen psyykikko.

Dixon syntyi saksalaisille maahanmuuttajavanhemmille ja koki sanojensa mukaan aina olleensa psyykikko. Hän meni vuonna 1939 naimisiin James L. Dixonin (k. 1984) kanssa. Pariskunta muutti vuonna 1942 Washington DC:aan. Dixon ennusti vuonna 1956 *[[Parade (lehti)|Parade]]*-lehdelle, että demokraatti tulisi valituksi presidentiksi ja kuolisi virassa. Dixon sai tällä ennustuksellaan julkisuutta John F. Kennedyn salamurhan jälkeen vuonna 1963. Väitteensä mukaan hän oli kertonut lehdelle, että presidentti murhattaisiin, mitä ei ollut suostuttu julkaisemaan lehdessä. Skeptikot pitivät Dixonin ennustuksia usein epämääräisinä ja vaikeasti todennettavina, koska ne olivat usein yksityisesti ystäville kerrottuja tai tehtyjä julkisuuden henkilöistä, jotka olivat kuolleet ennen ennustusten paljastamista. Dixon ennusti virheellisesti kolmannen maailmansodan alkavan vuonna 1958 ja venäläisten tekevän ensimmäisen miehitetyn kuulennon.

Dixon perusti vuonna 1963 Children to Children Foundation -hyväntekeväisyysjärjestön, jonka puheenjohtajana hän toimi vuoteen 1997 saakka. Hän julkaisi Rene Noorbergenin kanssa kirjan *Jeane Dixon, My Life and Prophecies* (1969). Häneltä ilmestyi myös kirja *Reincarnation and Prayers to Live By* (1970). Kolumnisti Ruth Montgomery julkaisi Dixonia käsittelevän kirjan *A Gift of Prophecy: the Phenomenal Jeane Dixon* (1965).

## Lähteet
Sigvard Eklund (arkkitehti)

**Sigvard ”Sigge” Eklund** (15. elokuuta 1928 Turku – 11. syyskuuta 2019 Turku) oli suomalainen arkkitehti. Eklund on suunnitellut useita kohteita erityisesti Turkuun, Turun saaristoon ja Ahvenanmaalle.

Eklund valmistui ylioppilaaksi Turussa vuonna 1947. Teknillisestä korkeakoulusta hän valmistui arkkitehdiksi vuonna 1954. Vuosina 1960–1963 hän toimi Paraisten kauppalanarkkitehtina, ja vuoteen 1967 saakka konsultoivana kauppalanarkkitehtina. Vuosina 1970–1974 hän toimi konsultoivana kaupumginarkkitehtina Maarianhaminassa 

Eklund perusti Turussa vuonna 1956 omaa nimeään kantavan arkkitehtitoimiston, joka vuonna 1990-luvulla nimettiin Arkkitehtitoimisto Sigge Oy:ksi. Nykyisin toimiston nimi on Sarc+Sigge.

Eklund oli naimisissa Eeva-Kaarina Eklundin kanssa. Muotoilija Antti Eklund ja arkkitehti Kim Eklund ovat heidän poikiansa. Hänen isänsä Aarne Eklund oli myös arkkitehti.

## Suunnittelutöitä

* As Oy Tuomiokirkonkatu 8 (1955) Turku
* GE-toimistorakennus (1966) Norra Esplanadgatan 4, Maarianhamina
* Tinatuoppi 1 ja 3 kerrostalot (1968–70) Tennby, Parainen
* Tennbyntie 45, 46, 47, 48 ja Metsäkuja 2, 4, 6 kerrostalot (1976–1991) Tennby, Parainen
* Villa Nagu (1970-luku) Pikku-Nauvo, Parainen
* Ravintola Suomalainen Pohja (1980) Aurakatu, Turku
* Turunmaan sairaalan laajennus 1984 Kaskenkadun suuntaan sekä useita pienempiä laajennuksia vuosina 1965, 1971, 1972, 1974 ja 1990.
* Kiinteistö Alexandra (1988) Turku

### Asemakaavat

* Finnbyn asemakaava (1966, vahvistettu 1970) Parainen
* Parsbyn kerrostaloalueen ja Paraisten uuden liikekeskustan asemakaava (1966) Parainen
* Koivuhaan Pihlajatien ja Pajutien pientaloalueen asemakaava (1966) Parainen 
* Söderbyn kerrostaloalueen ja Österbyn pientaloalueen asemakaava (1966) Parainen
* Tennbyn Tummelitien ympäristön asemakaavanmuutos (1973) Parainen

## Lähteet
Riki Wilchins

**Riki Wilchins** (s. 3. huhtikuuta 1952 Cincinnati, Ohio) on yhdysvaltalainen transsukupuolisten oikeuksia ajavan liikkeen aktivisti.

Wilchins sai kandidaatin arvon Clevelandin osavaltionyliopistosta ja maisterin arvon kliinisessä psykologiassa The New School for Social Researchista. Hän kävi läpi sukupuolenkorjausprosessin 1970-luvun loppupuolella. Wilchins muutti New Yorkiin vuonna 1981 ja työskenteli Wall Streetillä it-konsulttina. Hän on toiminut aktiivisesti transoikeusliikkeessä 1990-luvun alkupuolelta lähtien. Wilchins oli vuonna 1992 mukana perustamassa vuosittaista Camp Trans -tapahtumaa, joka haastoi transnaisten poissulkemisen vuosittaisesta Michigan Womyn’s Music Festivalista. Wilchins oli aloitteellinen ensimmäisen suoran toiminnan transoikeusjärjestö The Transexual Menacen perustamisessa vuonna 1993. Järjestöllä oli tärkeä rooli transsukupuolisten inkluusiossa Pride-tapahtumissa. Wilchins kampanjoi myös sukupuoli-identiteetin sisällyttämiseksi työsyrjinnän vastaiseen lakiin.

Wilchins perusti useita transjärjestöjä yhdistäneen GenderPAC:n vuonna 1995. Hän esiintyi vuonna 1996 Rosa von Praunheimin dokumentissa *The Transexual Menace*. Hän perusti vuonna 1997 National Coalition for Sexual Freedomin ja järjesti vuonna 2001 ensimmäisen National Conference on Gender -tapahtuman. *[[Time]]*-lehti lisäsi Wilchinsin vuonna 2001 *100 Civic Innovators for the 21st Century* -listalleen.

## Lähteet
Piano Fantasia

**Piano Fantasia** on ranskalainen Michaël Bijaouin 1980-luvulla perustama italodiskomusiikkia tekevä musiikkiprojekti. Projektissa mukana ovat myös henkilöt Thierry Durbet, Jeanne Mas, Stéphanie de Monaco ja Axel Bauer.

## Song for Denise

Musiikkiprojektin yksi tunnetuimmista kappaleista on vuonna 1985 levytetty single "Song for Denise". Kappaleen nimi viittaa Bijaouin äitiin, kuten myös julkaistun singlen kansikuva, jossa on hänen 1950-luvulta peräisin oleva valokuva. 

Kappale unohdettiin pitkäksi aikaa, kunnes se nousi yllättäen internet-ilmiöksi vuonna 2020, kun Youtube-käyttäjä "FlobySop64" julkaisi muokatun version, alun perin venäläisen henkilön Telegramiin lataamasta videosta, jossa presidentti Vladimir Putin kävelee Kremlin käytävillä Venäjän vuoden 2018 presidentinvaalien voitonjulistuksen jälkeen. Muokatussa videossa oli alkuperäisen videon kuvaa vääristetty ja taustalle laitettu soimaan "Song for Denise" -kappale. Tämän myötä internetilmiö *Wide Putin Walking* syntyi. Kyseisestä videosta on myöhemmin tehty lukuisia erilaisia variaatioita. Internet-ilmiön myötä kappaleesta kuvattiin samana vuonna musiikkivideo Israelissa, Tel Avivissa.

## Diskografia

### Singlet
* Walkman / Sidewalk (1982)
* Song for Denise (1985)
* Playing (1985)

## Lähteet
Samoan parlamenttivaalit 2025

**Samoan parlamenttivaalit 2025** järjestettiin 29. elokuuta. Niissä valittiin 51-paikkainen Samoan parlamentti. Vaalit olivat ennenaikaiset, sillä normaalilla syklillä ne olisi järjestetty vasta seuraavana vuonna. Pääministeri Naomi Mataʻafa kuitenkin pyysi Samoan valtionpäämiestä hajottamaan parlamentin kesäkuussa sen jälkeen, kun se oli äänestänyt kumoon hallituksen budjettiesityksen.

## Taustaa
Ehdokkaita oli yhteensä 187, joista 58 edustaa FAST-puoluetta, 50 HRPP:tä ja 26 pääministeri Naomi Mataʻafaan perustamaa SUP:ia. Lisäksi Samoan työväenpuolueella oli viisi ehdokasta ja kahdella pienpuolueella molemmilla yksi. Sitoutumattomia ehdokkaita oli 46. Yhdellä vaalipiireistä oli vain yksi ehdokas.

Vaalien alla tärkeimpiä puheenaiheita olivat elinkustannusten nousu ja toistuvat sähkökatkokset. Lisäksi maan sisäpolitiikka on ollut sekaannuksen tilassa sen jälkeen, kun FAST-puolue hajosi ja hallitus menetti parlamentaarisen enemmistönsä. Maan entinen pitkäaikainen pääministeri, HRPP:n johtaja Tuila’epa Sailele Malielegaoi kosiskeli äänestäjiä lupaamalla maksaa kaikille kansalaisille 500 tālān kertasumman elinkustannusten tueksi ja rakennuttaa Samoan pääsaarten välille yli kaksikymmentä kilometriä pitkän sillan, mitä monet olivat arvostelleet todellisuudesta vieraantuneeksi hankkeeksi. Istuvan hallituksen toinen päähaastaja oli FAST-puolue, jota johti entinen Mata‘afan hallituksen maatalousministeri Laʻauli Leuatea Polataivao. Häntä syytettiin oikeudessa muun muassa digitaalisesta häirinnästä ja kunnianloukkauksesta, minkä vuoksi Mata‘afa erotti hänet ja puolue hajosi. Polataivao lupasi kampanjassaan muun muassa ilmaisia sairaalapalveluita ja lisää tukia raskaina oleville naisille sekä vähätuloisille perheille.

## Vaalitapa
Parlamentin jäsenet valitaan yhden ehdokkaan vaalipiireistä enemmistövaaleilla. Vähintään kymmenen prosenttia edustajista on oltava naisia. Mikäli vaalien tuloksina naisia on liian vähän, parlamenttia täydennetään naisedustajilla enintään 56-paikkaiseksi. Äänioikeus- ja ehdolleasettumisikäraja on 21 vuotta. Äänestyspakkoa ei ole.

## Tulokset
Vaalien tuloksia alettiin julkaista 2. syyskuuta. Ensimmäisistä 12 vahvistetusta vaalipiiristä HRPP sai viisi paikkaa, FAST viisi, SUP yhden ja sitoutumattomat ehdokkaat kaksi. Ääntenlaskennan odotettiin kestävän koko viikon.

Lopullinen tulos vahvistettiin 6. syyskuuta. Suurimmaksi nousi FAST, joka sai 30 paikkaa. HRPP laski 14 paikkaan ja uutena parlamenttiin nousi SUP, joka sai kolme paikkaa. Loput neljä paikkaa menivät sitoutumattomille.

## Lähteet

## Aiheesta muualla
* IFES Election Guide
Embun yliopisto

**Embun yliopisto** (, lyhennys **UoEm**) on vuonna 2011 perustettu kenialainen yliopisto, jonka kotipaikka on Embun kaupunki.

## Lähteet
Philippe Vuillemin

**Philippe Vuillemin** (s. 8. syyskuuta 1958 Marseille) on ranskalainen sarjakuvapiirtäjä ja näyttelijä.

Hän on tullut tunnetuksi muun muassa omatyylisestä piirrostyylistä ja provosoivaa huumoria sisältävästä sarjakuvasarjastaan *Les Sales Blagues de l'Écho*. Kyseisen sarjakuvan pohjalta valmistui 1990-luvulla piirrossarja *[[Härski juttu]]*, jota Suomen televisiossakin on esitetty.

## Lähteet
52387 Huitzilopochtli

**52387 Huitzilopochtli (1993 OM7)** on pieni Maan lähelle tuleva asteroidi, joka luokitellaan Amor-asteroideihin. Asteroidi on lähimmillään Maasta  astronomisen yksikön päässä. Asteroidi kiertää Auringon ympäri  (noin ), jolloin se on lähimmillään Auringosta  astronomisen yksikön päässä ja etäisimmillään  astronomisen yksikön päässä. Asteroidi on läpimitaltaan noin . Pyörähdysaika akselin ympäri on .

Huitzilopochtli on asteekkien jumala, joka liittyy aurinkoon.

## Lähteet
Afrikan kehitysyliopisto

**Afrikan kehitysyliopisto** (, lyh. **A.D.U.**) on Nigerin pääkaupungissa Niameyssa toimiva yksityinen, voittoa tavoittelematon kaksikielinen (englannin- ja ranskankielinen) yliopisto. Se perustettiin vuonna 2017.

Alkuvuodesta 2023 uutisoitiin seksuaaliseen ahdisteluun ja yliopiston varojen käyttöön liittyvästä skandaalista, johon lehdistö kytki yliopiston perustajan Kader Kaneyen.

## Lähteet
Masinde Muliron tieteen ja tekniikan yliopisto

**Masinde Muliron tieteen ja tekniikan yliopisto** (, lyhennys **MMUST**) on Kakamegan kaupungissa toimiva julkinen kenialainen yliopisto. Sen historia alkaa vuodesta 1972, siitä tuli Moin yliopiston korkeakoulu vuonna 2002. Itsenäisenä yliopistona se aloitti vuonna 2007.

Yliopisto on nimetty keskeisen postkolonialistisen kenialaisen opettajan ja poliitikon Masinde Muliron (1922–1992) mukaan.

Yliopisto on sijoittunut joissain vuosien 2024–2025 vertailuissa Kenian kymmenen parhaimman yliopiston joukkoon. 

## Lähteet
Eric Walter Elst

**Eric Walter Elst** (30. marraskuuta 1936 – 2. tammikuuta 2022) oli belgialainen tähtitieteilijä. Hän sai vuonna 1968 paikan tähtitieteilijänä Royal Observatoryssä Belgiassa. Kun asteroidien havainnointi Ucclessa ei enää ollut mahdollista valosaasteen vuoksi hän siirtyi etäisempiin paikkoihin tekemään havaintoja. Vuonna 1993 havainnointi oli jälleen mahdollista Ucclessa CCD-kameran hankinnan myötä ja hän pystyi jatkamaan siellä havainnointia. Vielä eläköidyttyään vuonna 2001 hän teki havaintoja Ucclessa. Elst kirjoitti teoksen *Asteroïden, een oneindig spel*, jossa hän kuvaa asteroidien etsintää. Hänelle on merkitty  asteroidilöytöä, hän löysi uudelleen kadonneen asteroidin (878) Mildred, sekä löysi komeetan 7968 Elst–Pizarro.

## Lähteet

## Aiheesta muualla
* Overlijden Eric W. Elst (1936 - 2022)
Tanger Medin satama

**Tanger Medin satama** eli **Tanger Med** (; LOCODE: MA PTM) on suuri, maailmanluokan kauppasatama Marokon pohjoisrannikolla Tanger-Tetouan-Al Hoceiman alueella, noin 40 kilometriä Tangerin kantakaupungista itään. Satama sijaitsee liikenteellisesti edullisella paikalla Gibraltarinsalmen etelärannikolla vastapäätä Espanjan Tarifan kaupunkia. 

Satama on perustettu vuonna 2007 ja sen perustaminen oli yksi kuningas Muhammad VI:n vuoden 2002 puheen teemoista. Satama on noussut 2020-luvulla rahtitonneilla ja konttimäärällä mitattuna sekä Afrikan että Välimeren suurimmaksi kauppasatamaksi. Satamalla on yhteys noin 180 muuhun kauppasatamaan maailmassa. 

Vuonna 2024 sataman kautta kulki 142 miljoonaa tonnia rahtia. Se ylsi maailman 20 suurimman konttisataman joukkoon 10,24 miljoonan TEU:n konttimäärällä. Tanger Mediin liikennöi useita linjaliikenteen roro- ja matkustaja-aluksia erityisesti Espanjasta ja Ranskasta. Ajoneuvojen kuljetuksissa Tanger Med on keskeinen kauttakulkupaikka, jolla on yhteys useisiin kymmeniin muihin satamiin. 

Satama-alue on laajuudeltaan noin 10,0 neliökilometriä (1&nbsp;000 ha), toisen näkemyksen mukaan 30 km². Sen ydintoiminnot on jaettu neljään toiminnalliseen alueeseen:
* Tanger Medin satama 1, johon kuuluu kaksi konttiterminaalia, rautatie-, hiilivety-, yleisrahti- ja ajoneuvoterminaalit.
* Tanger Medin satama 2, johon sisältyy kaksi konttiterminaalia.
* Matkustaja- ja Ro-ro-liikenteen satama, jossa sijaitsee kulkulupa- ja rajatarkastusalueet, matkustajien ja rekkojen lastauslaiturit, säädellyt alueet ja meriliikenneasema. 
* Tanger Medin Port Center: Tanger Medin liiketoimintojen alue, johon sisältyy 29&nbsp;000 m² katettua tilaa ja joka palvelee meriliikenteen ja sataman toimijoiden solmupisteenä.

Satamaan lähistöllä palvelee Tanger-Medin rautatieasema, jonne johtaa rautatie Tanger-Villen rautatieasemalta. Tanger-Medin asemalta on ilmainen bussiyhteys Tanger Medin matkustajasatamaan.


PortofTangerMed1.jpg|Ilmakuva Tanger Medin satamasta (9/2019). Satama on sittemmin laajentunut.
Tanger Med from MV Monte Alegre 040917.jpg|Tanger Medin satamaa konttialus MV Monte Alegresta nähtynä.
4 Tanger Med 040917.jpg|Viereisen vuoden kyljessä on arabiankielinen teksti.
5 Monte Alegre Tanger Med 040917.jpg|Konttisatamaa yöllä; vuoreen kirjoitettu teksti on valaistu.
6 MV Torrente 040917.jpg|MV Torrente konttisatamassa.
Exporting cars in Tanger Med.jpg|Sataman kautta kuljetetaan ajoneuvoja; Neptune Lines on eräs autojenkuljetuslaivojen operoijista.
MV Jaume III Tanger-Med 040917.jpg|Matkustajaliikenteen alus MV Jaume III kiidossa kohti Espanjaa.
Tanger Med - 01.JPG|Matkustajasataman terminaalirakennus.
Tanger med gare maritime.jpg|Tanger Medin liiketoiminta-alueen rakennusta.


## Lähteet

## Aiheesta muualla

*Tanger Med  (marinelink.com)
Masenon yliopisto

**Masenon yliopisto** (, lyhennys **MSU**) on kenialainen julkinen yliopisto. Se alotti toimintansa 1991 Moin yliopiston korkeakouluna ja on vuodesta 2001 lähtinen toiminut itsenäisenä yliopistona. Yliopiston pääkampus sijaitsee Kisumun piirikunnan Masenossa Kisumun lähistöllä, ja muut kampukset Kisumussa, Siayan piirikunnan Yalassa ja verkossa.

Opetuskieli on englanti. Lukuvuosi kestää syyskuusta toukokuulle. Yliopiston pääkampuksella ja Kisumun kaupunkikampuksella opiskelee yhteensä noin 21&nbsp;000 opiskelijaa. Yliopisto on sijoittunut joissain vuosien 2024–2025 vertailuissa Kenian kymmenen parhaimman yliopiston joukkoon. 

## Lähteet
Beihangin yliopisto

**Beihangin yliopisto** (, ’Pekingin ilmailu- ja avaruusyliopisto’; ) on kiinalainen julkinen tutkimusyliopisto, joka toimii Pekingissä. Se perustettiin vuonna 1952 alkujaan Pekingin aeronautiikan instituuttina. Vuonna 1988 oppilaitoksen nimeksi tuli Pekingin aeronautiikan ja astronautiikan yliopisto (BUAA) ja vuonna 2002 Beihangin yliopisto. 

Opetuskielinä ovat kiina ja englanti. Lukuvuosi kestää syyskuusta heinäkuulle. Opiskelijoita on runsas 31&nbsp;700. Yliopisto lukeutuu Kiinan yliopistojen Double First Class -kehitysohjelman piiriin. ARWU-yliopistoranking (2025) nosti oppilaitoksen maailmanlistansa sijaluokkaan 101–150 (Kiinan yliopistojen sijaluokkaan 14–27). 


BUAA LIB.jpg|Yliopiston kirjastoa.
Beijing Air and Space Museum.jpg|Pekingin ilmailu- ja avaruusmuseo on osa yliopistoa.


## Lähteet

## Aiheesta muualla
Rumuruti

**Rumuruti** on kaupunki ja piirikuntakeskus Kenian Laikipian piirikunnassa. Vuoden 2019 väestönlaskennan mukaan kaupungin väkiluku oli  asukasta. 

## Lähteet
Nairobin arvopaperipörssi

**Nairobin pörssi** ( Limited, lyhennys **NSE** tai **NASE**, heinäkuuhun 2011 saakka nimenä *Nairobi Stock Exchange Limited*) on Kenian pääkaupungissa Nairobissa toimiva arvopaperipörssi. Se perustettiin vuonna 1954 ja muutettiin osakeyhtiöksi vuonna 1991. Vuodesta 2014 alkaen NSE on ollut pörssiyhtiö.

Keskeisiä pörssi-indeksejä ovat Nairobin pörssin 20 vaihdetuimman yhtiön arvoa seuraava NSE 20 -indeksi (Nairobi 20) ja Nairobin kaikkien pörssiyhtiöiden arvokehitystä kuvaava NSE All Share Index (NASI). Vuonna 2024 NSE oli Afrikan viidenneksi suurin arvopaperipörssi.

Pörssiarvoltaan suurimpiin Nairobin pörssin yrityksiin lukeutuvat mobiilioperaattoriyhtiö Safaricom (1&nbsp;041,70 mrd. KES, eli noin 6,948 mrd EUR, 1.8.2025), rahoitusalan holdingkonserni Equity Group Holdings (190,57 mrd. KES), brittiläisen alkoholikonserni Diageon tytäryhtiö, panimoyritys East African Breweries (EABL) (165,38 mrd. KES), KCB Group (152,00 mrd. KES), brittiläisen Standard Chartered -pankin tytäryhtiö Standard Chartered Bank Kenya (119,02 mrd. KES) ja eteläafrikkalaisen Absa Groupin tytäryhtiö Absa Bank Kenya (105,91 mrd. KES).

## NSE 20 -osakeindeksi (Nairobi 20)

NSE 20 -osakeindeksi on kurssihintaa painottava lukuarvo (mittari), joka lasketaan keskiarvona Nairobin arvopaperipörssin 20 vaihdetuimman osakekeen pohjalta. Osakeindeksiin valittavien yhtiöiden on lisäksi täytettävä joitain ehtoja. Ainakin 20 prosenttia yrityksen osakkeista pitää olla kaupankäynnin piirissä ja yrityksen markkina-arvon tulee olla vähintään 20 miljoonaa Kenian šillinkiä (KES). Osakeindeksiin sisältyvien osakkeiden luetteloa tarkastellaan määräajoittain, jolloin mukana olevien yhtiöiden listaa voidaan myös päivittää.

## Lähteet

## Aiheesta muualla
* Nairobi Securities Exchange (NSE) Live  (kwayisi.org)
Copperbeltin yliopisto

**Copperbeltin yliopisto** (, lyhennys: **CBU**; aiemmin *University of Zambia at Ndola*) on vuonna 1987 perustettu julkinen yliopisto, joka toimii Sambian toiseksi suurimmassa kaupungissa Kitwessä. Pääkampuksensa ohella yliopistolla on kolme kampusta muilla paikkakunnilla.

Yliopisto on irtaantunut Sambian yliopistosta erilliseksi oppilaitokseksi. 

Opetusta annetaan englanniksi. Lukuvuosi kestää maaliskuusta joulukuulle. Opiskelijoita on yli 8&nbsp;000 ja henkilökuntaa yli 400 (toisen lähteen mukaan yli 600). 

Webometrics-yliopistoranking (heinäkuu 2025) luokitteli Copperbeltin yliopisto Sambian toiseksi parhaaksi yliopistoksi.

## Lähteet
Egertonin yliopisto

**Egertonin yliopisto** (, lyhennys **EU**) on kenialainen julkinen yliopisto, jonka pääkampus sijaitsee Njorossa. Lisäksi yliopistolla on kolme muuta kampusta ja verkkokampus. Egertonin yliopisto perustettiin alkujaan (1939) maatalousalan kouluksi, josta kehittyi vuosien kuluessa Nairobin yliopiston alainen korkeakoulu (1986). Nykyisen nimensä ja yliopiston aseman oppilaitos sai vuonna 1987.

Yliopistossa opiskeli lukuvuonna 2024-2025 alempaa korkeakoulututkintoa 17&nbsp;717 opiskelijaa. Ylempään korkeakoulututkintoon tähtäsi 2&nbsp;908 ja tohtoriksi opiskeli 476 jatko-opiskelijaa.

Yliopisto on sijoittunut vuosien 2024–2025 yliopistovertailuissa yleensä Kenian kymmenen parhaimman yliopiston joukkoon.

## Lähteet

## Aiheesta muualla
Kenian teknillinen yliopisto

**Kenian teknillinen yliopisto** (, lyhennys **TU-K**) on kenialainen julkinen yliopisto. Se sai alkunsa Nairobin yliopiston polyteknisenä korkeakouluna (2007), nykyinen asema ja nimi vuodelta 2013. Yliopiston kotipaikka on Nairobi. Yliopistoon kuuluu kolme tiedekuntaa.

Yliopisto on sijoittunut vuosien 2024–2025 yliopistovertailuissa yleensä Kenian kymmenen parhaimman yliopiston joukkoon.

## Lähteet

## Aiheesta muualla
Huazhongin tiede- ja teknologiayliopisto

**Huazhongin tiede- ja teknologiayliopisto** (; , **HUST**) on kiinalainen, vuonna 2000 nykymuotoisena perustettu julkinen tutkimusyliopisto, joka toimii Wuhanissa Hubein maakunnassa. Yliopistohistorian alkuna voidaan pitää vuonna 1907 alkanutta lääketieteen opetusta.

Opiskelijoita on runsas 56&nbsp;700 (noin 55&nbsp;000), joista noin 26&nbsp;000 opiskelee ylempää korkeakoulututkintoa tai jatko-tutkintoa varten. Päätoimisia opettajia on noin 3&nbsp;400, joista yli 1&nbsp;200 on professoreja.

Yliopisto lukeutuu Kiinan kärkiyliopistojen Double First Class -kehitysohjelman piiriin. ARWU-yliopistoranking (2025) nosti oppilaitoksen maailmanlistansa sijalle 73 (manner-Kiinan yliopistojen sijalle 8), joka merkitsee voimakasta nousua vuoden 2020 vertailun sijaluokasta 101–150.


Hust-gc4a6ced49 1920.jpg|
HUSTLibrary.jpg|Yliopiston kirjasto.

 
## Lähteet

## Aiheesta muualla
Eero Kivilaakso

**Eero Ossian Kivilaakso** (2. syyskuuta 1942 Mikkeli – 24. heinäkuuta 2023 Helsinki) oli suomalainen lääkäri ja kirurgian professori.

Eero Kivilaakso syntyi lääketieteen tohtori Risto Ossian Kivilaakson ja hammaslääkäri Eila Pousin perheeseen. Hänen ensimmäinen puolisonsa 1968–1994 oli Marja-Liisa Halinen ja toinen vuodesta 2003 Tuula Penttinen. Kivilaakso tuli ylioppilaaksi Helsingin Suomalaisesta Yhteiskoulusta 1961 ja valmistui Helsingin yliopistosta lääketieteen lisensiaatiksi 1968. Lääketieteen ja kirurgian tohtoriksi hän väitteli siellä 1970. Kivilaakso sai erikoislääkärin pätevyyden kirurgiassa 1976 ja gastroenterologiassa 1982. 

Kivilaakso oli Valtion lääketieteellisen toimikunnan tutkimusassistentti 1969 ja Helsingin yliopiston patologian laboratorion laboraattori 1970. HYKS:issä hän oli kirurgian apulaislääkäri 1971–1975 ja gastroenterologisen kirurgian apulaislääkäri 1978–1981, apulaisopettaja 1982–1986, apulaisylilääkäri 1987–1990, osastonylilääkäri 1990–1991 ja ylilääkäri vuodesta 1991. Helsingin yliopistossa Kivilaakso oli kokeellisen kirurgian ja kirurgian dosentti 1979–1991 ja kirurgian professori vuodesta 1991. Kivilaakso oli myös vieraileva tutkija Harvard Medical Schoolissa Yhdysvalloissa 1976–1978. Hänellä oli lisäksi useita asiantuntija- ja luottamustehtäviä, kuten Suomen Kirurgiyhdistyksen puheenjohtajuus 1996–1998. Noin 250 tieteellistä tutkimusta julkaissut ja useita oppikirjoja toimittanut Kivilaakso oli laparoskooppisen kirurgian uranuurtaja Suomessa.

## Lähteet
Kivilaakso

**Kivilaakso** on muun muassa seuraavien suomalaisten henkilöiden sukunimi:

* Eero Kivilaakso (1942–2023), lääkäri ja kirurgian professori
* Perttu Kivilaakso (s. 1978), sellisti
* Sirpa Kivilaakso (s. 1954), tietokirjailija
Alex Hautamäki

**Alex Hautamäki** (s. 8. marraskuuta 1997) on suomalainen muusikko, joka on toiminut rockyhtye Popedan basistina vuodesta 2022 lähtien. Hautamäki on myös valoteknikko ja ohjannut valoja monilla keikoilla ja monissa tv-ohjelmissa. Hänen isänsä on Popedan kitaristi Costello Hautamäki ja hänen veljensä on freelancemuusikko Jimi Hautamäki. Alex on ollut myös bändissä Rockwalli (2009–2023) veljensä Jimin kanssa. 

Nykyään Hautamäen veljekset voi nähdä lavalla Costello and rock'n'roll boys -yhtyeen keikoilla. Bändissä soittaa myös Rockwallissa mukana oleva Sampsa Rättäri.

## Lähteet
52601 Iwayaji

**52601 Iwayaji (1997 SJ16)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; .

Iwayaji on kohde Shikokun pyhiinvaellusreitillä Kumakōgenin itäosassa.

## Lähteet
7126 Cureau

**7126 Cureau (1991 GJ4)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

Asteroidi on nimetty Marin Cureau de la Chambren (1594-1669) muistoksi.

## Lähteet
4035 Thestor

**4035 Thestor (1986 WD)** on suuri asteroidi, joka jakaa Jupiterin kiertoradan eli luokitellaan Troijalaisiin asteroideihin. Asteroidin kiertoaika Auringon ympäri on noin  (), jolloin se on lähimmillään  astronomisen yksikön päässä Auringosta ja etäisimmillään  astronomisen yksikön päässä. Asteroidin läpimitta on noin . Asteroidin pyörähdysaika akselinsa ympäri on . 

## Lähteet
L’Huisserie

**L’Huisserie** on kunta läntisessä Ranskassa Mayennen departementissa Pays de la Loiren alueella. Se sijaitsee Mayennejoen varrella, noin seitsemän kilometriä Lavalin kaupungista etelään.

Kaupungin alueelta löydettiin kivihiiltä, ja siellä alkoi hiilikaivostoiminta vuonna 1858. Hiiliesiintymä oli erittäin runsas, mutta kuitenkin hyvin epäsäännöllinen. Esiintymä oli keskimäärin 3–6 metriä paksu, mutta paikoin se saattoi ylittää 30 metriä. Pituutta esiintymällä oli noin 2&nbsp;500 metriä. Kaivostoiminta loppui vuonna 1921.

1800-luvun puolivälissä aloitettiin Mayennejoen kanavointi purjehduskelposeksi, ja sulkujen rakentaminen Angersin ja Mayennen kaupunkien välille. L’Huisseriehin rakennettiin neljä sulkua: Cumont, Bonne, Persigant ja Port-Rhingeard. Jokaisen sulun yhteyteen rakennettiin myös mylly.

Romaaninen Saint-Siméonin kirkko on peräisin 1000-luvulta. Chouanit polttivat kirkon suuren vallankumouksen aikana vuonna 1795, koska tasavaltalaisarmeija oli käyttänyt sitä tallina vuodesta 1794 lähtien. Kirkkoon tehtiin muutoksia vuonna 1837. Tuolloin yksilaivaiseen kirkkoon lisättiin kaksi sivukappelia, jotka muodostivat poikkilaivan. Alttari siirrettiin laivan päähän ja kupolin päälle rakennettiin neliönmuotoinen kellotorni. Kellotorni lisättiin vuonna 1848. Kirkko on pyhitetty Simeon Styliittalle.


Tiedosto:XXe - Puits des Houillères de L'Huisserie - 03.jpg|Hiilikaivos.
Tiedosto:L'Huisserie - écluse de Port-Rhingeard 02.jpg|Port-Rhingeardin sulku.
Tiedosto:LHuisserie Hotel de Ville.jpg|Kaupungintalo.


## Lähteet

## Aiheesta muualla
Jaakko Lakari

**Kaarlo Jaakko (Karl Jakob) Lakari** (21. elokuuta 1885 Uusikaupunki – 1973) oli suomalainen toimittaja.

Jaakko Lakari pääsi ylioppilaaksi 1905 Uudenkaupungin yhteislyseosta. Lakari opiskeli teologiaa Helsingin yliopistossa 1913–1916, mutta meni sitten kirjapaino- ja liikealalle, ja toimi tällä alalla toistakymmentä vuotta. Hän oli myös jonkin aikaa Uudenkaupungin yhteislyseon voimistelun opettajana ja myöhemmin Turun klassillisen lyseon matematiikan lehtorin sijaisena. Lakari toimi myöskin köyhäinhoitohallituksen virkailijana.  

Lakari tuli Turun Sanomien palvelukseen vuonna 1924. Hän toimi uutistoimittajana ja erikoisosastojen hoitajana sekä hoiti aika ajoin toimitussihteerin tehtäviä. Vuonna 1932 hän teki opintomatkan ulkomaille valtion matka-apurahan turvin.

Nuorempana Lakari osallistui urheilutoimintaan, raittiustyöhön sekä nuorsuomalaisen puolueentoimintaan. Hän oli Uudenkaupungin ja Porvoon raittiusseurojen johtokunnan jäsen ja sihteeri sekä Porvoon urheilupiiritoimikunnan jäsen, sihteeri ja puheenjohtaja. Hän toimi myös Uudenkaupungin Urheilijain ja Porvoon Akilleksen sihteerinä ja puheenjohtajana. Lakari oli Porvoon suomalaiset-yhdistyksen johtokunnan jäsen ja sihteeri sekä Turun sanomalehtimiesyhdistyksen johtokunnan jäsen.

Vuonna 1973 kuollut Jaakko Lakari on haudattu Malmin hautausmaalle.

## Lähteet

## Aiheesta muualla
* Kolme miestä Jaakko Lakari, Henry ja Hannes Sjöros istumassa rantakivillä saaristossa, Uudenkaupungin museon kuvakokoelmat (Finna)
* Nuorsuomalaisten kiertävä puhujaryhmä v. 1906, takana äärimmäisenä oikealla seisomassa mahdollisesti Jaakko Lakari. Museovirasto, Historian kuvakokoelma (Finna)
Duunarimuseo

**Duunarimuseo** eli entinen **Työväenasuntomuseo** on Helsingin kaupunginmuseon museokohde Alppilassa. Se sijaitsee Helsingin kaupungin 1900-luvun alussa työväelle rakentamissa puutaloissa.

Pitkänsillan pohjoispuolelle rakentui 1800–1900-lukujen vaihteessa tiivis työläiskaupunginosa. Kaupunki halusi kohentaa työväen oloja ja rakennutti laadukkaita asuntoja silloiselle Kristiinankadulle. Osoitteeseen Kristiinankatu 16 valmistuneet jugendtyyliset puutalot valmistuivat vuonna 1909. Ne oli suunnitellut arkkitehti Albert Nyberg. Kristiinankatu muuttui 1928 Kirstinkaduksi ja 1986 Kirstinkujaksi.

Työväenasuntoja vuokrattiin pitkään kaupunkia palveleille työmiehille. Ensisijalla olivat suuriperheiset. Puutalot alkoivat kuitenkin 1900-luvun aikana kadota Kallion alueelta, ja myös Kirstinkadun työväenasunnot merkittiin 1966 purettavaksi. Talot jätettiin rapistumaan, ja niiden alueesta tuli levotonta. Rakennukset kuitenkin suojeltiin 1986, ja kolme niistä kunnostettiin. Kaupunginmuseo muutti samalla yhden, hyvin säilyneen rakennuksen Työväenasuntomuseoksi. Se korjattiin mahdollisimman paljon vanhaa kunnioittaen.

Työväenasuntomuseo suljettiin 2024 vuodeksi peruskorjauksen takia. Tuolloin rakennuksen runkorakenteita, julkisivuja, vesikattoa, ikkunoita, ulko-ovia ja teknisiä järjestelmiä uudistettiin. Museo avattiin jälleen Taiteiden yönä elokuussa 2025. Se nimettiin samalla Duunarimuseoksi. Museon yhdeksässä hellahuoneessa on esillä asukkaiden alkuperäisiä huonekaluja sekä museokokoelmasta valittuja esineitä. Museo kuvaa 1900-luvun asumisen muutosta, ja näyttelyssä on hyödynnetty moniaistillisuutta. Asukkaiden tarinoita voi kuunnella älypuhelimella.

## Lähteet
Sorba Thomas

**Benjamin Sorba William Thomas** (s. 25. tammikuuta 1999 Lontoo, Englanti) on walesilainen jalkapalloilija, joka pelaa hyökkäyksen vaihtelevilla pelipaikoilla. Hän on oikeajalkainen ja pituudeltaan 185-senttimetrinen. Hän on edustanut seuratasolla vuodesta 2025 Englannin mestaruussarjassa pelaavaa Stoke Cityä. Hän kuuluu myös Walesin maajoukkueeseen.

Thomas on edustanut koko seurauransa englantilaisseuroja lukuun ottamatta vuosia 2024–2025, kun hän pelasi lainasiirrolla Ranskan FC Nantesissa. Hän on pelannut Walesin maajoukkueessa elokuuhun 2025 mennessä 18 A-maaottelua, joissa hän on tehnyt yhden maalin. Vuoden 2022 MM-kilpailuissa hän pelasi lyhyen aikaa ottelussa Yhdysvaltoja vastaan mutta pysyi vaihdossa ottelut Irania ja Englantia vastaan.

## Lähteet

## Aiheesta muualla
Ben Cabango

**Benjamin George Cabango** (s. 30. toukokuuta 2000 Cardiff) on walesilainen jalkapalloilija, joka pelaa keskuspuolustajan pelipaikalla. Hän on oikeajalkainen ja pituudeltaan 186-senttimetrinen. Hän on edustanut seuratasolla vuodesta 2019 Englannin mestaruussarjassa pelaavaa Swansea Cityä ja toimii joukkueen kapteenina. Hän kuuluu myös Walesin maajoukkueeseen.

Cabango voitti The New Saintsin riveissä Walesin liigamestaruuden kaudella 2018–2019. Hän edusti Walesin nuorisomaajoukkueita ja liittyi syyskuussa 2020 A-maajoukkueeseen. Hän pelasi siinä ensimmäisen ottelunsa Kansojen liigassa Suomea vastaan. Cabango on pelannut elokuuhun 2025 mennessä 12 A-maaottelua. Hän kuului joukkueen kokoonpanoon vuoden 2020 EM-kilpailuissa, joissa hän ei kuitenkaan päässyt kentälle. Hän ei päässyt kentälle myöskään kahta vuotta myöhemmin pidetyissä MM-kilpailuissa.

## Lähteet

## Aiheesta muualla
Champigny-sur-Veude

**Champigny-sur-Veude** on kunta Ranskassa Indre-et-Loiren departementissa Centre-Val de Loiren alueella. Se sijaitsee Veudejoen varrella, noin 15 kilomeriä Chinonin kaupungista kaakkoon.

Château de Champigny-sur-Veude rakennettiin keskiaikaisen linnan paikalle. Sen rakentamisen aloitti La Roche-sur-Yonin prinssi Ludvig Bourbonilainen 1500-luvulla, ja sitä jatkoi hänen poikansa Montpensier’n herttua Ludvig III. Samalla rakennettiin kappeli, joka valmistui noin vuonna 1540. Linna annettiin Montpensier’n herttuatar Marie Bourbonilaisen myötäjäisenä Orléansin herttua Gaston Orléansille vuonna 1625.

Kardinaali Richelieu oli huolissaan linnan lisääntyneestä vallasta, sillä hänen oma Richelieun kunnassa oleva linna Château de Richelieu sijaitsi vain muutaman kilometrin päässä. Vuonna 1635 kardinaali hankki linnan Orléansin herttualta sopimuksiin vedoten, ja määräsi linnan purettavaksi. Vain kappeli ja ulkorakennukset jäivät jäljelle. Vuonna 1656 Gaston Orléansin tytär Anne Marie Louise d’Orléans sai korvauksen linnasta. Rahat hän käytti muutostöihin, joissa ulkorakennuksista tehtiin uusi pääasunto.

## Lähteet

## Aiheesta muualla
Bobby Johnstone

**Robert Johnstone** (7. syyskuuta 1929 Selkirk – 22. elokuuta 2001) oli skotlantilainen jalkapalloilija, joka pelasi keskushyökkääjän pelipaikalla. Hän voitti Hibernianin joukkueessa kahdesti Skotlannin liigamestaruuden kausina 1950–1951 ja 1951–1952 sekä ansaitsi Manchester Cityn riveissä vuoden 1956 FA Cupin mestauuden. Johnstone pelasi 17 ottelua Skotlannin A-maajoukkueessa ja teki niissä kymmenen maalia. Hän kuului joukkueensa kokoonpanoon vuoden 1954 MM-kilpailussa mutta ei päässyt kentälle.

## Lähteet
9M730 Burevestnik

**9M730 Burevestnik** on venäläinen kehitteillä oleva ydinkäyttöinen risteilyohjus. 

Vuoden 2019 arvioiden mukaan sen ydinvoimakäyttöisyys perustuisi ajoaineen lämmittämiseen ydinvoimalla eli se olisi propulsiotyypiltään ainakin osittain ydinlämpöraketti.

## Lähteet
Caracal International

**Caracal International LLC** () on arabiemiraattilainen asevalmistaja. Se kuuluu EDGE Group -konserniin. Yhtiön kotipaikka on Abu Dhabissa.

## Historia
Caracal muodostettiin vuonna 2007. Siitä tuli myöhemmin kansainvälinen toimija Caracal International, jolla on tytäryhtiöt Caracal USA Yhdysvalloissa ja Merkel Jagd- und Sportwaffen Saksassa. Merkel omistaa C. G. Haenel -asevalmistajan. Caracal on ollut osa Arabiemiraattien valtio-omisteisia Tawazun Holding-, EDIC- ja EDGE-konserneja. Caracal on tehnyt 2020-luvulla sopimuksia aseidensa valmistamiseksi lisenssillä ainakin Intiassa ja Malesiassa.

## Tuotteet
Caracal International valmistaa erilaisia käsiaseita. Niihin lukeutuu:
* Caracal-pistooli
* CMP9-konepistooli
* CAR 816 -rynnäkkökivääri
* CAR 817 -taistelukivääri
* CSR 338 -tarkkuuskivääri
* CSR 50 -tarkkuuskivääri


Tiedosto:Caracal F.JPG|Caracal F
Tiedosto:CAR 816.jpg|CAR 816


## Lähteet

## Aiheesta muualla
* Yhtiön oma sivusto
Jimi Hautamäki

**Jimi Hautamäki** (s. 19. heinäkuuta 1995) on suomalainen freelance-muusikko ja rumpali.

## Ura
Hautamäki on toiminut ammattimuusikkona, erityisesti rumpalina. Hän on esiintynyt ja työskennellyt useiden suomalaisten eturivin artistien kanssa, kuten Bessin, Jonne Aaronin, Pihlajan, Portion Boysin sekä Costello Hautamäen kanssa. Bessin yhtyeessä hän on esiintynyt vuoden 2024 keväästä.

Hautamäki on soittanut myös musikaaleissa ja esiintynyt muun muassa Suomen Kesäteatterissa sekä Hämeenlinnan teatterissa.

## Yksityiselämä

Jimi Hautamäen isä Vesa-Pekka ”Costello” Hautamäki on soittanut pitkään Popedassa. Myös Jimin veli Alex Hautamäki on muusikko. Hän on soittanut Popedassa bassoa vuodesta 2022.

## Lähteet
Tennby

**Tennby** on kaupunginosa Kirkkosaaressa Paraisten kaupungissa. Tennby sijaitsee noin kilometrin päässä Paraisten kirkosta itään.

Tennby on pääasiassa 1960–1980-luvuilla rakentunut aikakaudelleen tyypillinen metsälähiö, jossa on edelleen näkyvillä eri aikojen kerrostumat.

Kalkkitien ja Tummelitien välissä sijaitsee valtava Tummelikivi (*Tummelsten*), joka yksi seudun suurimmista ja näyttävimmistä siirtolohkareista. Tummelikivi on vuonna 1976 rauhoitettu luonnonmuistomerkki.

Tennbyntien ja Kalkkitien risteyksessä sijaitsee Runebergin kuusi, jonka juurella tarinan mukaan, J. L. Runebergilla oli tapana odotella tulevaa vaimoaan Fredrikaa.

## Historia
Tennby on yksi Paraisten vanhimmista asutuista paikoista, johon ruotsalaiset ja varsinaissuomalaiset uudisasukkaat asettuivat 1100- ja 1200-luvuilla. Tennby on todennäköisesti irtaantunut Muddaisista, joka on ilmeisesti Kirkkosaaren vanhin kylä.

1500-luvulla alue tunnettiin nimellä Tegneby. Nimen alkuosa on todennäköisesti ollut alunperin *djäkne* eli suomeksi *teini*.

Vuosina 1778–1779 tehdyn isojaon mukaan Tennbyssä oli yksi kantalo. Kantatalon kylätontti on säilynyt nykypäiviin saakka ja sijaitsee Tinatuoppi nimisen kadun pohjoispuolella. Paraislaisten vastustuksen ansiosta talot säästyivät purkamiselta 1970–80-luvulla ja alue suojeltiin asemakaavalla 2001.

Paraisten pappila on sijainnut Tennbyssä 1690-luvulta saakka. Nykyinen pappilarakennus on rakennettu 1800-luvun alkupuolella. Arkkipiispa Jakob Tengström asui pappilassa vuosina 1803–1832. Vuosina 1827–1828 talossa asui Tengströmin vieraana myös J. L. Runeberg.

1910-luvulle saakka tieyhteys Paraisten kirkolta Kirjalansaaren kautta mantereelle, kulki Tennbyn ja Muddaisten kautta Hagauddeniin, jossa Hessundinsalmi ylitettiin lautalla.

Tennbyhyn alettiin rakentamaan lähiötä 1960-luvun lopulla ja sen nykyisestä rakennuskannasta suurin osa on 1970-luvulta.

## Palvelut
Tennbyntien ja Käräjäpolun risteyksessä sijaitsee pieni ostoskeskus, jossa toimii edelleen Sale Tennby.

Tennbyn kuntorata sijaitsee Tennbyn itäpuolella Puustellintien päässä. Pururata on 2,4 km pitkä ja valaistu.

Tummelitiellä sijaitsee vuonna 2008 valmistunut Tennbyn päiväkoti.

Munkvikin luontopolku sijaitsee Munkvikin ja Tennbyn välisessä metsässä Tennbyn eteläpuolella.

## Lähteet
Kalle Massinen

**Kalle Massinen** (8. heinäkuuta 1872 Nastola – 5. lokakuuta 1935 Viipuri) oli suomalainen rakennusmestari ja tehtailija.

Kalle Massinen valmistui rakennusmestariksi Helsingin teollisuuskoulusta 1897. Hän toimi sitten Viipurissa aluksi rakennustyönjohtajana ja sittemmin urakoitsijana ja tehtailijana. Massinen rakensi Viipuriin ja sen ympäristöön asuin- ja liikerakennuksia, muun muassa Suomen Pankin Viipurin ja Kotkan konttorirakennukset, Suomen Kauppapankin Viipurin konttorin, Markovillan upseerikoulun, Nobelin sairaalarakennuksen Pietariin, valtion rikkihappo- ja superfosfaattitehtaan Lappeenrantaan ja superfosfaattitehtaan Kotkaan.

Vuonna 1914 Massinen perusti Tienhaaran kattöhuopatehtaan sekä sittemmin Säiniön Turvepehkutehtaan, Tienhaaran Paperitehtaan ja Viipurin Tupakka Oy:n ja oli näiden teollisuuslaitosten pääasiallisena omistajana ja toimitusjohtajana aina siihen saakka kunnes hän joutui perheessään sattuneiden
kuolemantapausten ja hänen maksettavakseen langenneiden useiden miljoonien takausten painostaman sairauden vuoksi luopumaan niistä. Massinen oli Rakennusaine Oy:n ja Rakennus Oy Pyramidin johtokuntien jäsenenä sekä Viipurin kaupungin yleisten töiden lautakunnan jäsenenä, Palovakuutus Oy Karjalan ja Tapaturmavakuutus Oy Ilmarisen johtokuntien puheenjohtajana sekä Savo-Karjalan Osakepankin hallituksen jäsenenä ja Kirvun luonnonparantolan johtokunnan jäsenenä. Suomen Rakennusmestariliitto kutsui hänet kunniajäsenekseen vuonna 1930.

Lokakuussa 1935 kuollut Kalle Massinen haudattiin Sorvalin hautausmaalle.

## Lähteet
Fidžin pääministeri

**Fidžin pääministeri** on Fidžin hallituksen johtaja. Pääministeriksi valitaan puoluejohtaja, joka nauttii parlamentin enemmistön luottamusta, käytännössä joko enemmistöpuolueen tai koalition johtaja. Parlamentti valitsee presidentin kolmivuotiskaudeksi ja presidentti vahvistaa pääministerin. Pääministeri nimittää parlamentin jäsenten keskuudesta hallituksen, joka on vastuussa parlamentille.

## Luettelo pääministereistä

## Lähteet
1042 Amazone

**1042 Amazone (1925 HA)** on suuri päävyöhykkeen asteroidi, joka kiertää ulommalla Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Vimpelin Veto (naisten pesäpallo)

**Vimpelin Veto** (**ViVe**) on vimpeliläisen samannimisen urheiluseuran naisten pesäpallojoukkue, jonka edustusjoukkue pelaa Maakuntasarjaa.

## Historia
Alkuvaiheessa Vedossa keskityttiin voimisteluun ja yleisurheiluun. Pesäpallosarjoihin osallistuivat 1930-luvulta lähtien suojeluskunnan joukkueet. Sodan päättyminen merkitsi Vedolle uutta alkua. Vedosta muodostui suojeluskunnan ja Lotta-järjestön lakkauttamisen jälkeen pitäjän urheiluelämän merkittävin tekijä. Seura saavutti menestystä erityisesti pesäpallossa. Naisjoukkue voitti Suomen mestaruuden vuosina 1947 ja 1948 sekä hopeaa 1949.

Vimpelin Vedon naisten edustusjoukkue pelasi naisten Superpesistä kausina 1998-2002.

### [[Itä-Länsi-ottelu|Naisten Itä-Länsi-valinnat]]
* Niina Harjula (1998)
* Eveliina Lassila (1998)
* Johanna Vikman (1999)
* Sanna Lehtola (2000)

## Tilastot ja luettelot
### Saavutukset

Vimpelin Vedon naisten pesäpallojoukkue on saavuttanut kultaa vuosina 1947 ja 1948. Vuonna 1949 naisten joukkue sijoittui vielä hopealle, minkä jälkeen valtaosa joukkueen jäsenistä lopetti pelaajauransa.

## Lähteet
* 

### Viitteet

## Kirjallisuutta
* 
* 

## Aiheesta muualla
* Vimpelin Veto
* http://vessix.kotisivukone.com/files/vessix.kotisivukone.com/Pesis/seurat/vimpelin_veto.xls
* http://vessix.kotisivukone.com/files/vessix.kotisivukone.com/Pesis/seurat/vimpelin_suojeluskunta.xls
Vimpelin Veto (koripallo)

Vedon naisten koripallojoukkue nousi kaudeksi 2014–2015 ensimmäistä kertaa seurahistoriassa Naisten Korisliigaan. Kaudella 2022–2023 se saavutti pronssia Naisten korisliigassa.

## Lähteet

## Kirjallisuutta
* 
*
John Stevens

**John Stevens** voi tarkoittaa seuraavia henkilöitä:

*John Stevens, kanadalainen jääkiekkovalmentaja ja entinen jääkiekkoilija (s. 1966)
*John Stevens, yhdysvaltalais-kanadalainen jääkiekkoilija (s. 1994)
*John Stevens, yhdysvaltalainen lakimies, insinööri ja keksijä (1749–1838)
*John Stevens, yhdysvaltalainen poplaulaja (s. 1987)
*John Stevens, yhdysvaltalainen rattikelkkailija ja olympiavoittaja (1890–1950)
*John Christopher Stevens, Yhdysvaltain Libyan-suurlähettiläs (1960–2012)
*John Frank Stevens, yhdysvaltalainen rakennusinsinööri (1853–1943)
*John Paul Stevens, yhdysvaltalainen lakimies ja entinen Yhdysvaltain korkeimman oikeuden tuomari (1920–2019)